CELEX: 62010CA0489
Language: hu
Date: 2012-06-05 00:00:00
Title: C-489/10. sz. ügy: A Bíróság (nagytanács) 2012. június 5-i ítélete (a Sąd Najwyższy (Lengyelország) előzetes döntéshozatal iránti kérelme) — Łukasz Marcin Bonda elleni büntetőeljárás (Közös agrárpolitika — Egységes területalapú támogatási rendszer — 1973/2004/EK rendelet — 138. cikk, (1) bekezdés — Támogatásból való kizárás a bejelentett földterület pontatlansága esetén — E szankció közigazgatási vagy büntetőjogi jellege — A büntetőjogi szankciók halmozódásának tilalma — A ne bis in idem elve)

21.7.2012   
            
            
               HU
            
            
               Az Európai Unió Hivatalos Lapja
            
            
               C 217/2
            
         A Bíróság (nagytanács) 2012. június 5-i ítélete (a Sąd Najwyższy (Lengyelország) előzetes döntéshozatal iránti kérelme) — Łukasz Marcin Bonda elleni büntetőeljárás
   (C-489/10. sz. ügy) (1)
   
   (Közös agrárpolitika - Egységes területalapú támogatási rendszer - 1973/2004/EK rendelet - 138. cikk, (1) bekezdés - Támogatásból való kizárás a bejelentett földterület pontatlansága esetén - E szankció közigazgatási vagy büntetőjogi jellege - A büntetőjogi szankciók halmozódásának tilalma - A ne bis in idem elve)
   2012/C 217/03
   Az eljárás nyelve: lengyel
   
      A kérdést előterjesztő bíróság
   
   Sąd Najwyższy
   
      Az alap-büntetőeljárás résztvevője
   
   Łukasz Marcin Bonda
   
      Tárgy
   
   Előzetes döntéshozatal iránti kérelem — Sąd Najwyższy — Az 1782/2003/EK tanácsi rendelet IV. és IVa. címeiben meghatározott támogatási rendszereket, továbbá a pihentetett terület alapanyag-termelésre való használatát illetően ugyanezen rendelet alkalmazásának részletes szabályozásáról szóló, 2004. október 29-i 1973/2004/EK bizottsági rendelet (HL L 345., 1. o.) 138. cikkének értelmezése — Egységes területalapú támogatás — Támogatásból való kizárás a bejelentett földterület pontatlansága esetén — E szankció közigazgatási vagy büntetőjogi jellege
   
      Rendelkező rész
   
   Az 1782/2003/EK tanácsi rendelet IV. és IVa. címeiben meghatározott támogatási rendszereket, továbbá a pihentetett terület alapanyag-termelésre való használatát illetően ugyanezen rendelet alkalmazásának részletes szabályozásáról szóló, 2004. október 29-i 1973/2004/EK bizottsági rendelet 138. cikkének (1) bekezdését akként kell értelmezni, hogy nem minősülnek büntetőjogi jellegű szankcióknak az e rendelkezés második és harmadik albekezdésében szabályozott intézkedések, amelyek abban állnak, hogy a mezőgazdasági termelőt kizárják a támogatásból abban az évben, amely tekintetében valótlan tartalmú nyilatkozatot tett a támogatásra jogosult terület vonatkozásában, valamint a bejelentett és a mért terület különbségének megfelelő összegig csökkentik azt a támogatást, amelyre e termelő a következő három naptári évben lenne jogosult.
   
      (1)  HL C 13., 2011.1.15.